Mihhail Zinovjev

Mihhail Aleksejevitš Zinovjev (vene Михаил Алексеевич Зиновьев; 19. veebruar 1838 – 2. detsember 1895 Gattšina) oli Venemaa sõjaväelane ja riigitegelane.

Ta õppis Mihhaili suurtükiväekoolis, alustas 1855 sõjaväeteenistust, oli 1864 kuni 1870 staabiohvitser Moskva sõjaväeringkonna suurtükiväes. Osales suurtükiväeohvitserina Vene-Türgi sõjas (1877–1878), mille ajal ülendati kindralmajoriks. 28. detsembril 1884 määrati Siedlce kuberneriks Poolas ja oli juba 9. maist 1885 kuni 2. detsembrini 1895 Vene keisri Aleksander III poolt alustatud venestamiskampaania aegne Liivimaa tsiviilkuberner. 1887. aastast kindralleitnant.Некролог: ЗИНОВЬЕВ Михаил АлексеевичГенерал-губернаторства

1887 selgitas ta Riia Läti Seltsile: "...meie jaoks saavad eestlased ja lätlased kasulikuks ainult siis, kui neist saavad venelased".Peteris Cedrins: lettonica.blogspot.com: On "The History of Russians in Latvia" at Wikipedia

1891 avati tema initsiatiivil Riias Daugava jões asuval Lucavsala saarel 6 meetri kõrgune Soome graniidist monument Põhjasõjas hukkunud Vene sõduritele.letonika.lv: Piemineklis Lucavsalā krievu karavīriem

2. juulil 1894 pani ta Väikese väina tammiehituse komitee esimehena Orissaare lähedal Kinda laiu rannas nurgakivi Muhu saart Saaremaaga ühendavale tammile.Katrin Soe: Väinatamm ehk Zinovjevi sild, Äripäev, 27. august 2004

Kuberner Zinovjev suri 2. detsembril 1895 teel Peterburist Riiga Gattšina jaama perroonil südamerabandusse ning järgmisel aastal valminud väinatammi avasid 1896. aasta 15. juulil tema asemel juba Zinovjevi lesk ja Liivimaa uus kuberner Vladimir Surovtsev. Tammi hakati nimetama Zinovjevi tammiks (Sinowjewi tamm).Mihkel Kampmann: Koolilugemise raamat II: 112. Kuresaare maakond, lk.147

Autasud
 Püha Vladimiri ordeni IV järk (1868)
 Püha Georgi ordeni IV järk, № 7145, (11. veebruar 1869)
 Püha Vladimiri ordeni III järk (1878)
 Püha Stanislavi ordeni I järk (1878)
 Püha Anna ordeni I järk (1883)

Publikatsioonid
Осада Ура-Тюбе и Джизага. Воспоминание об осенней экспедиции 1866 г. в Туркестанской области.(Сент.- окт. Переход из Ташкента в Hay. Взятие крепостей Ура-Тюбе и Джизак. Возвращение в Ташкент. Вооружение отряда, походный быт. Природа Средней Азии. Города Бухарского ханства.)- Russkii Vestnik (Русский вестник), 1868, т. 74, № 3, lk. 128-182; № 4, lk. 313-359; т. 75, № 5, lk. 71-123; № 6, lk. 333-370. Lisad, muudatused: Русский вестник, 1868, т. 76, № 7, lk. 295-300. 
Записка г. Лифляндского губернатора генерал-лейтенанта Зиновьева по вопросу о переустройстве земских учреждений в Прибалтийских губерниях.
Untersuchung über die landschaftliche Organisation des livländischen Gouvernements : eine Studie / von M. A. Sinowjew ; autorisierte Übersetzung aus dem Russischen ; Herausgeber und Redacteur Arnold v. Tideböhl, Riga 1895
Опыт исследования земского устройства Лифляндской губернии., Riia, 1895
Лудмер, Яков Иванович: Феодальное земство : Ответ г. Зиновьеву на его "Опыт исследования земского устройства Лифляндской губернии", Peterburi, 1895; teavik 
Труды покойного Лифляндского губернатора М. А. Зиновьева., Riia, 1906; teavik 

Viited

Kategooria:Venemaa keisririigi sõjaväelased
Kategooria:Venemaa keisririigi poliitikud
Kategooria:Liivimaa kubernerid
Kategooria:Püha Georgi IV klassi ordeni kavalerid
Kategooria:Püha Anna I klassi ordeni kavalerid
Kategooria:Püha Anna II klassi ordeni kavalerid
Kategooria:Püha Anna III klassi ordeni kavalerid
Kategooria:Püha Vladimiri II klassi ordeni kavalerid
Kategooria:Püha Vladimiri III klassi ordeni kavalerid
Kategooria:Püha Vladimiri IV klassi ordeni kavalerid
Kategooria:Püha Stanislavi III klassi ordeni kavalerid
Kategooria:Sündinud 1838
Kategooria:Surnud 1895